
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Предприятие за производство на електротехнически компоненти - Видин
Дата на извършване на проверката: 17.07.2018 г.
Място на извършване на проверката: имот с идентификатор 10971.512.189 по КК на земл. на гр. Видин м. „Гриндул“ в земл. на гр. Видин, Североизточен район
Проверени компоненти и фактори на околната среда:
· Води
· Опасни химични вещества
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) 

· Закон за защита от вредното въздействие на химичните вещества и смеси във връзка с Регламент (ЕО) № 1907/2006 – REACH и Наредба за реда и начина за съхранение на опасни химични вещества и смеси

· Закона за отговорността за предотвратяване и отстраняване на екологични щети
Извършени дейности:

С писмо на РИОСВ – Монтана операторът е уведомен за датата на проверката, към което е приложена Заповед № РД-177/18.07.2018 г. на Директора на РИОСВ – Монтана за извършване на комплексна проверка на място в обект - Предприятие за производство на електротехнически компоненти - Видин с оператор „Технически компоненти България” ЕООД.
На 18.07.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед № РД-177/18.07.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-45/18.07.2018 г.
Проверени са:

· Сгради и съоръжения на територията на предприятието
· Документи и данни, свързани със законовите и подзаконови нормативни актове по околна среда

Констативна част:


Основна дейност на обекта е производство, сглобяване и търговия на електронни технически елементи. На площадката на обекта от 20 дка е ситуирана една сграда с производствени и административни помещения, склад тип контейнер за съхранение на помощна механизация, ЛПСОВ и трафопост. В предприятието работят около 140 души на две смени. 
Компонент „Води”:

Питейното водоснабдяване се осъществява от водопроводната мрежа на гр. Видин. В производството не се използват води, затова отпадъчни води се формират само от санитарните възли на предприятието. Тези води се заустват гравитачно в отводнителен канал въз основа на Разрешително № 13710015/13.06.2008 г. на БДДР-Плевен, срокът на което е удължен с Решение № 1292/08.04.2014 г. Отпадъчните води се пречистват в локално пречиствателно съоръжание (ЛПСОВ) с механично и биологично стъпало. През него преминават и битово-фекалните и дъждовните води на съседното предприятие  „Айххоф Компонентс България“ ООД, гр. Видин въз основа на договор.
Дружеството изпълнява условията в посоченото по-горе разрешително както за 2017 г., така и за първата половина на 2018 г. – представен е доклада за 2017 г., извършва се собствен мониторинг на отпадъчните води, РИОСВ-Монтана се уведомява своевременно за резултатите, достъпът до пункта за собствен мониторинг е лесен и безопасен, няма ерозия на отводнителния канал, където е колекторът, изливащ смесения поток на пречистените отпадъчни води и дъждовните от площадковата канализация. Същото се отнася и за други условия в разрешителното.
Фактор „Опасни химични вещества”:
Дружеството е потребител по веригата на доставки в съответствие с изискванията на Регламент EO 1907/2006 REACH, като за производствената си дейност използва и съхранява химични вещества и смеси в налични количества към момента на проверката,описани подробно в констативния протокол от проверката.

Представени са информационни листове за безопасност, изготвени в съответствие с изискванията на чл. 31 и Приложение II от Регламент REACH и Регламент ЕО 2015/830. 

Веществата и смесите се съхраняват в обособен склад /контейнер за съхранение/ с вентилация и ограничен достъп. На видно място на контейнера са поставени табели със знаците за опасност на химикалите, както и списък на съхраняваните ХВС и съответните ИЛБ. Спазват се изискванията за съвместно съхранение съгласно Наредбата за реда и начина на съхранение на опасни химични вещества и смеси и ИЛБ, етикетирането и опаковането е в съответствие с изискванията на Регламент 1272/2008 CLP. Представени са - Заповед № 01/26.11.2013 г. за определяне на лицата, които имат достъп до склада, Инструкция за безопасна работа с химични вещества и смеси,  Оценка на безопасността на съхранението на опасни химични вещества и смеси във формат утвърден със Заповед № РД-288/03.04.2012 г. на Министъра на околната среда и водите и Инвентаризационен списък на използваните през 2017 г. химични вещества и смеси, както и справка с попълнени въпросници относно употреби и алтернативи за употреби на перфлуороктан сулфонова киселина (PFOS), (PFOSF) или нейните деривати и полибромирани дифенил етери PBDE (PentaBDE, OctaBDE DecaBDE) за 2017 г.;
Употребяваната смес, съдържаща вещество, за което има въведени ограничения при употребата и пускането на пазара, съгласно вписване 56 на Приложение XVII на REACH е в минимално количество, съгласно представения ИЛБ процентното съдържание на веществото в сместа е 25 – 100 %. Употребите на сместа за целите на производството (професионална употреба) са посочени в сценариите на употреба в ИЛБ и не попадат в условията на ограничение посочени в Колона 2 на приложението.

При проверката на информацията в ИЛБ не се констатира съдържание на вещества с предмет на разрешаване, включени в Приложение XIV на REACH с дата на забрана 2017 г., които не следва да се употребяват, освен ако за тях е подадено заявление за разрешаване.
По приложение на ЗОПОЕЩ

Дружеството не извършва дейности, посочени в Приложение 1 на Закона за отговорността за предотвратяване и отстраняване на екологични щети, но има изготвена собствена оценка за възможни случаи на непосредствена заплаха за екологични щети и на случаи на причинени екологични щети със съдържание съгласно Приложение 1 на Наредба № 1 от 29 октомври 2008 г. за вида на превантивните и оздравителни мерки в предвидените случаи от закона за отговорността за предотвратяване и отстраняване на екологични щети и за минималния размер на разходите за тяхното изпълнение.
Заключение:
Операторът изпълнява задълженията си, произтичащи от законодателство, по компонент „Води“ и по фактор „Опасни химични вещества“. 
Предписания: не са дадени
Приоритети за последваща контролна дейност:
· ЗВ

· ЗУО
· ЗЗВВХВС

